gu en en en gu gu gu gu gu gu gu gu gu gu gu gu gu gu gu gu pt en en es gu gu en en gu en en en en en en en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
રણમાં મીઠી વીરડી એટલે પ્રેમ – જગદીશ જોશી – Aksharnaad.com
રણમાં મીઠી વીરડી એટલે પ્રેમ – જગદીશ જોશી 5 comments
28 Feb, 2012  in વિચારોનું વન  tagged ડૉ. જગદીશ જોશી
આંખ બંધ કરી તમને કોઈએ આપેલી ‘જાદુની ઝપ્પી’ને યાદ કરો, એ સમયે હ્રદયનો કોઈ છેડો ભીનો થઈ ગયો હશે અને એ ભીનાશ આંખમાં રેલાઈને ટપકી પડી હશે ગળામાં શ્વાસ અટકી ગયો હશે, જગત અને જીવનનું અસ્તિત્વ જ ઓગળી ગયું હશે. પણ આવું આલિંગન ક્યારેક અને કોઈકે જ આપેલું હોય છે. એમાં કોઈ લેતી દેતીનો વ્યવહાર નથી, બન્ને પક્ષોએ બસ આપવાનું જ છે. આ જોડાણ – સંબંધ એ પ્રેમસંબંધની ઝલક માત્ર છે. નાના બાળકના માથા પર ફરતો માંનો પ્રેમાળ હાથ બાળક માટે આનંદનું નિમિત્ત બને છે. કેડબરીની મીઠાસની અપેક્ષા વગર બહેનના હાથે ભાઈને બંધાતી રાખડી પ્રેમસંબંધનું પ્રતીક છે. પ્રશ્નોથી થાકી હારીને બેઠા હોઈએ ત્યારે ખભા પર મૂકાયેલો મિત્રનો હાથ એ પ્રેમસંબંધની અનુભૂતિ છે. આવા તો કેટલાય પ્રસંગોમાં અનુભવાતો પ્રેમ સંબંધ જીવન જીવવાનું બળ પૂરૂ પાડે છે. ઘણી વખત તો આ બળ મેળવવા આપણે શાહમૃગવૃત્તિ અપનાવી શુષ્ક સંબંધોની રેતીમાં માથુ નાંખી પ્રેમ સંબંધની ભ્રાંતિમાં જીવવાનો પ્રયત્ન પણ કરીએ છીએ. પણ અંતે તો નિરાશા જ સાંપડે છે.
શું આપણા સંબંધો અપેક્ષા કે જરૂરીયાત આધારિત જ છે? એની ચકાસણી માટે એક પ્રયત્ન કરી શકાય. આપણા સંબંધના ફ્લેશબેકમાં જઈ એક એક પ્રસંગની ફરીથી અનુભૂતિ કરવી પડે અને આ અસંખ્ય ક્ષણોમાંથી કેટલીક ક્ષણોમાં થોડી વાર માટે પણ હ્રદયમાં ભીનાશ ઉભરી હોય તો એ ક્ષણો માટે આપણો જરૂરિયાતનો સંબંધ પણ પ્રેમમાં ફેરવાઈ ગયો, હકીકતમાં તો ઘઉંમાં કાંકરાની જગ્યાએ કાંકરામાં ઘઉંની ભેળસેળની જેમ પ્રેમસંબંધમાં ક્યારેક આવતી જરૂરીયાતની ક્ષણોના સ્થાને જરૂરીયાતના સંબંધમાં પ્રેમની ક્ષણો આવતી થઈ ગઈ. સવાલ આવી ક્ષણોને લાંબો સમય માણવાનો છે. આવી ક્ષણો કેમેરાની ફ્લેશની જેમ શુષ્ક જીવનમાં પ્રકાશ પાથરી અંધારામાં ઓગળી જાય છે. આપણૅ બધા ઈચ્છીએ છીએ કે આપણને પ્રકાશમય જીવન મળે, પણ ક્ષુલ્લક સંબંધોના અંધારામાં અટવાયા કરીએ છીએ અને શુષ્ક જીવન વ્યતીત કરીએ છીએ.
આમાં વાંક આપણો જ છે ને? સાવ એમ કહી શકાય એવું પણ નથી કારણકે જીવવા માટેની મજબૂરીમાં પણ જરૂરીયાતના સંબંધોમાં તણાવું પડે છે. હા, પણ એટલું તો ચોક્કસ કહી શકીએ કે આવા સંબંધોમાં લક્ષ્મણરેખાની જેમ મર્યાદા રેખા બાંધી શકીએ જેથી સંબંધોમાં મર્યાદા રાખીએ અને જરૂરીયાત સંતોષાતા અસ્ત થતા સંબંધના કારણે દિલમાં દુઃખ નહીં થાય. કારણકે આપણે પહેલેથી જાણતા હોઈશું કે આ સંબંધ ફક્ત જરૂરીયાત સાચવવા પૂરતો જ હતો અને કદાચ જરૂરીયાત ન સંતોષાય ત ‘તું નહીં ઔર સહી’ની જેમ અન્ય સંબંધ બાંધવામાં ક્ષોભ ન થાય.
વર્તમાન યુગમાં જરૂરીયાતને જ પ્રેમનો પર્યાય બનાવી ‘નહીં માલૂમ હસરત હૈ યા તું મેરી મુહબ્બત હૈ, બસ ઈતના જાનતા હું કે મુજકો તેરી જરૂરત હૈ…’ આ જરૂરત જ છલકે છે. સામે પક્ષે એક જૂનું ગીત પણ યાદ આવે છે, ‘સિર્ફ અહસાસ હૈ યે રૂહસે મહસૂસ કરો, પ્યાર કો પ્યાર હી રહને દો કોઈ નામ ન દો…” સવાલ આપણી રૂહનો છે, ક્યાં ખોવાઈ ગઈ છે? ના! ખોવાઈ ગઈ નથી પણ ફક્ત તેના પર પડ ચડી ગયા છે. તમે ક્યારેય ડુંગળીનો મધ્ય ભાગ એકલો ખાધો છે? ખાઈ જુઓ, સાકર જેવો લાગશે પણ તેના પર તીખાશના પડ ચડી ગયા છે, ન ગમતી વાસ ફેલાવે છે. આપણા પણ સાકર જેવા આત્મા પર અપેક્ષાઓના તીખા પડ ચડી ગયા છે અને ન ગમતી જીંદગી જીવવી પડે છે. ‘આત્મા’ શબ્દ વાંચીને ઘણાને આ વાત ઉપદેશાત્મક લાગવા માંડશે પણ આપણે આત્મા-પરમાત્માની વાત નથી કરવી કારણકે જીવન સંધ્યાએ તમે દોડી દોડીને થાકી ગયા હશો ત્યારે હાશકારો મેળવવા તમે જ એ ઉપદેશો સાંભળવા દોડી જશો. આપને તો પ્રેમભર્યું જીવન જીવવા અને સંબંધોમાં પ્રેમ પાંગરતો જોવા ઈચ્છીએ છીએ. આવું જીવન જીવવાનો પ્રયત્ન તો કરી શકીએ ને! કરવાનું છે ફક્ત એટલું કે ડુંગળીના ફોતરાઓ – અપેક્ષાઓને ઓળખવાનાં છે, જો એ જાણકારી મેળવી લઈશું તો એના થકી બંધાતા સંબંધોને પણ ઓળખશું અને એવા સંબંધોની ભરતી ઓટ કે અસ્ત વખતે કોઈ તકલીફ નહિં થાય. કદાચ આનંદ ન થાય તો પણ ‘એ તો એમ જ હોય’ એવું સ્વીકારી દુઃખ તો નહિં જ થાય.
અપેક્ષા રહિત પ્રેમસંબંધોનો વિકાસ કરવા જેવો છે, પ્રયત્ન કરી જુઓ અને એ પ્રયત્ન કરવાની ઈચ્છા ન થતી હોય તો જિમ્દગી આમ જ જીવાય એમ માનીને શુષ્ક જીવન પસાર કરવામાં પણ વાંધો નથી.
પ્રભુ તમને યોગ્ય પ્રેરણા આપે.
5 thoughts on “રણમાં મીઠી વીરડી એટલે પ્રેમ – જગદીશ જોશી”
Pingback: સંબંધો વિશે વધુ – « BestBonding - in Relationship
Pingback: Everyone is playing safe – « BestBonding – in Relationship
Gordhan Rathod February 29, 2012 at 5:10 PM
ઑસમ્…ઓસમ્. ખરેખર રદય ને સ્પર્શિ ગયુ તમારુ લેખન. થન્ક યુ વેરિ મચ.
Prof. Hitesh Joshi February 29, 2012 at 10:23 AM
Really it was touchable…!!,
the most attractive illustration is “ONION”, really excellent….!!
It penetrates heart throughaly……!!
Still I could not test inner part of the onion, now I will test it as a SOUL of the body….
Harshad Dave February 28, 2012 at 10:34 AM
પ્રેમના બદલામા પ્રેમ મળે તો જ પ્રેમ કરવો એ અપેકશા અને પ્રેમપાત્ર હશે તો મારી સોઈ-સગવડ સચવાશે એ જરૂરિયાત. મા પોતાનાં શિશુને પ્રેમથી પાળે છે પોષે છે અને તેને તજતી નથી…એ પ્રેમ છે…ની:સ્વાર્થ પ્રેમ. તેમાં અપેક્ષા નથી, જરૂરિયાત નથી! પ્રિયપાત્ર પ્રિયતમને એવો પ્રેમ કરી શકે? જો હા જવાબ હોય તો સંસાર સ્વર્ગ છે અન્યથા ‘અબ તો નિભાયે બગૈર ના ચલે…’ તમે આંતરિક યાત્રા કરી જુઓ અને ખાતરી કરો કે ત્યાં મૃગજળ છે કે પ્રેમનું નિર્મળ સરોવર? ….હદ
← ચાર અછાંદસ રચનાઓ – વિજય જોશી
The Spy Who Came in from The Cold : એક બેઠકે વાંચવી પડે તેવી જાસૂસી નવલકથા – અશોક વૈષ્ણવ →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·